  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Пыктос висёнъёсъя элькун эмъюртэ туала магнитно-резонансной томограф вуиз. Аппаратэз «Здравоохранение» йӧскалык ӵектосъя басьтӥзы, дуныз – 119 миллион манет котыр. Со сярысь Удмуртиысь тазалыкез утёнъя министерстволэн пресс-службаез ивортӥз. « Та дырозь онкодиспансерын магнитно-резонансной томограф ӧй вал. Соин ик ми сое туж возьмамы, элькунысь онкологи служба понна  со туж ӟеч. МРТ пыктосэз умой адӟыны юрттэ, мугорлэсь но пыктослэсь структуразэ рос-прос возьматэ » Степан Ронзин, Элькун онкодиспансерлэн валтӥсь эмчиез Вань кулэ ужкагазъёсты басьтэм бере, аппарат ужаны кутскоз. Нимысьтыз тӥрлык улэ онкодиспансерлэн поликлиникаез вӧзы выль юрт пуктӥзы. Со понна элькун коньдэтысь 35 миллион манет висъязы. МРТ сяна, ар пумозь отчы выль компьютер томограф пуктозы на. Та дыре 40 сюрслэсь трос адями пыктос висёнъёсын учётын сылэ. Йӧскалык ӵектослы луыса берло аръёсы онкодиспасерысь ужан тӥрлыкез выльдыны кылдӥз. Тегъёс: Удмуртия Тазалык тазалыкезутён тӥрлык пыктос Ижкар йӧскалыкӵектосъёс  